stanford-oval/wikipedia huggingface dataset:
Copenhagen Business School
Yliopisto

CBS on Tanskan suurin taloushallinnon ja talouden tutkimus- ja koulutuslaitos. CBS tarjoaa yritystoimintaan liittyviä koulutusohjelmia ja jatkokoulutusta julkiselle ja erityisesti yksityiselle sektorille.
CBS toimii valtion rahoittamana yliopistona. Suuri osa yliopistolle myönnettävästä rahoituksesta perustuu aktiivisuusperusteiseen koulutusapurahaan ja tutkimuksen perusrahoitukseen. Noin kaksi kolmasosaa yliopiston rahoituksesta on peräisin koulutustoiminnasta.
Yliopisto > Koulutus ja tutkimus

CBS:n koulutus- ja tutkimusohjelmat perustuvat kansainvälisesti tunnettuun tutkimukseen. CBS:n alaisuudessa toimii Tanskan kansallisen tutkimussäätiön rahoittama huippuosaamiskeskus, jota rahoitetaan viidestä Euroopan tiedeneuvoston rahastosta.
CBS välittää tietoa ja ideoita yritysjohtajille ja yhteiskunnalle. CBS:n tärkein panos liittyy tutkimukseen ja tutkimukseen perustuvaan koulutukseen.
Rehtorit

CBS:lla on ollut sen historian aikana 12 rehtoria:
Marius Vibæk (1917-1938)
Christen Møller (1938-1957)
Poul Winding (1957-1963)
Jan Kobbernagel (1963-1975)
Carl E. Sørensen (1975-1978)
Lauge Stetting (1978-1979)
Frode Slipsager (1979-1987)
Finn Junge-Jensen (1987-2009)
Johan Roos (2009-2011)
Alan Irwin (2011-2012)
Per Holten-Andersen (2012-2019)
Nikolaj Malchow-Møller (2019-)
Aiheesta muualla

Kuvia tai muita tiedostoja aiheesta Copenhagen Business School Wikimedia Commonsissa
Fantasy Records

| Fantasy Records |
| --- | --- |

Emoyhtiö:  Concord Bicycle Music
Perustettu:  1949
Lakkautettu:  2018
Perustajat:  Max Weiss   Sol Weiss
Jakelijat:  Concord Records (Yhdysvalloissa)   Universal Music Group
Tyylilajit:  useita
Kotimaa:  Yhdysvallat
Sijainti:  San Francisco, Kalifornia
Kotisivu
Infobox OKNimi-testi OK: 
Fantasy Records oli yhdysvaltalainen levy-yhtiö, jonka veljekset Max ja Sol Weiss perustivat vuonna 1949  ja joka lakkautettiin vuonna 2018. Fantasy Records keskittyi ensimmäisinä vuosinaan jazzpianisti Dave Brubeckin tuotannon julkaisemiseen, mutta on todennäköisesti tunnetumpi koomikko Lenny Brucen sekä rockyhtyeen Creedence Clearwater Revivalin levytyksistä.
Aiheesta muualla

Kuvia tai muita tiedostoja aiheesta Fantasy Records Wikimedia Commonsissa
Faraba

| Faraba |
| --- | --- |
 Faraba
 Koordinaatit: 11°54′21″N, 8°8′49″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Väkiluku (2009):  12 400
Infobox OKVirheellinen NIMI-arvo: 
Faraba on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerin sivujoen Sankaranin itäpuolella 140 kilometriä Katista etelään. Kunnassa on 12 400 ja keskuskylässä 4 800 asukasta (vuonna 2009, väestönlaskenta).
Faraban kunta rajoittuu luoteessa Katin piirin Kourouban, pohjoisessa Niagadinan ja Dialakoroban, idässä Ouélessébougoun ja etelässä Tiakadougou-Dialakoron sekä lounaassa Kangaban piirin Maramandougoun kuntiin. Seutu kuuluu Sudanin–Guinean ilmastovyöhykkeeseen. Kasvillisuus on metsä- ja pensassavannia. Vesistöistä tärkein on Sankarani.
Kuntaan kuuluu 11 kylää. Asukkaat ovat etupäässä bambaroita, mandinkoja ja fulbeja. Yleisin kieli on bambara.
Farabasta on ympärivuotinen tieyhteys Bamakon ja Sikasson väliselle RN7-maantielle. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat hirssi, maissi, riisi, maapähkinä ja puuvilla. Lisäksi kasvatetaan vihanneksia ja hedelmiä. Kotieläimiä ovat naudat, lampaat, vuohet ja siipikarja. Kalastusta harjoittavat etupäässä muualta tulleet somonot, mutta Sélinguén pato on heikentänyt saaliita. Farabassa pidetään viikoittaiset markkinat. Palveluihin kuuluvat kuusi alakoulua, yläkoulu, neljä koulutus- ja kehittämiskeskusta (CED), koraanikoulu ja terveyskeskus.
Ernst Silfverhjelm

Ernst Silfverhjelm (21. syyskuuta 1875 Helsingin maalaiskunta – 25. maaliskuuta 1954 Hanko) oli suomalainen vapaaherra, juristi ja virka- ja valtiopäivämies.
Silfverhjelmin vanhemmat olivat  kapteeni, asemapäällikkö, vapaaherra Thure Silfverhjelm ja Louise Adelaide Munsterhjelm ja puoliso vuodesta 1909 Karin Elisabeth Bäckman. Silfverhjelm tuli ylioppilaaksi Porvoossa 1895 ja suoritti oikeustutkinnon 1900, varatuomarin arvon hän sai 1919. Hän oli Suomen Yhdyspankin pääkonttorin virkamies Helsingissä 1901–1911 ja toimi sitten Hankoon siirryttyään siellä muun muassa piirustuksenopettajana, kaupunginvaltuuston ja poliisilaitoksen sihteerinä, kaupunginvoutina ja viimeksi poliisimestarina 1925–1941. Silfverhjelm tuli myös tunnetuksi taidemaalarina ja harjoitti Hangossa asianajajan ammattia.
Silfverhjelm oli aatelissäädyssä edustaja valtiopäivillä 1905–1906.
Daring-luokka (hävittäjä, 1893)

| Daring-luokka |
| --- | --- |


Tekniset tiedot
Uppouma:  264 t (standardi) 292 t (kuormattu)
Pituus:  56,38 m (kokonaispituus)
Leveys:  5,79 m
Syväys:  2,13 m
Koneteho:  4 000 ihp
Nopeus:  27,5 solmua
Aseistus
Meritorjunta:  Torpedovene: 1 × QF 12 naulan 12 cwt -laivatykki 1 × QF 6 naulan Hotchkiss -tykki 3 × 18" torpedoputkea Tykkivene: 1 × QF 12 naulan 12 cwt -laivatykki 3 × QF 6 naulan Hotchkiss -tykkiä 1 × 18" torpedoputki
Daring-luokka oli Britannian kuninkaallisen laivaston ensimmäinen torpedovenehävittäjäluokka (engl. torpedo boat destroyer, TBD), joka tilattiin 27. kesäkuuta 1892.
Taustaa

Nopeisiin ja ketteriin veneisiin asennettu Robert Whiteheadin ja Itävalta-Unkarin laivaston kapteenin Giovanni Luppisin vuonna 1866 keksimä omalla voimanlähteellä varustettu torpedo aiheutti uhan taistelulaivoille. Riittävän suuri joukko torpedoveneitä läpäisisi taistelulaivan puolustuksen ja upottaisi raskaamman aluksen torpedoimalla tai vähintään vaurioittaisi sitä ja siten asettaisi sen alttiiksi vastustajan taistelulaivoille. Torpedoveneet osoittivat tehonsa ensimmäisen kerran Chilen sisällissodassa 1891.
Torpedoveneitä vastaan suunniteltiin pieniä aseistettuja aluksia, jotka liitettäisiin raskaiden alusten suojaksi. Ensimmäiset yritykset luoda uusi suojaava alustyyppi ei onnistunut riittämättömän toimintasäteen ja nopeuden vuoksi. Alukset eivät kyenneet seuraamaan laivastoa eivätkä torjumaan nopeita hyökkääjiä.
Uusi alustyyppi

Kolmas merilordi kontra-amiraali Jackie Fisher tilasi 1892 uuden tyyppisen aluksen, jonka aseistuksena tuli olla nopeasti ampuvia tykkejä sekä voimanlähteenä vesiputkikattilat. Kuuden erilaisen alustyypin piirustukset toimitettiin amiraliteetille tutkittaviksi, joista lopulta kolme hyväksyttiin. Hyväksytyt kolme suunnitelmaa olivat kolmelta eri valmistajalta, joille toimitettiin kullekin kahden aluksent tilaus. Tilausten vastaanottajat olivat:
John I. Thornycroft and Company
Yarrow Shipbuilders
Laird, Son and Company.
Kaikki alukset olivat pyöristetyllä katetulla etukannella varustettuja (engl. turtleback), mikä oli tyypillistä brittiläisille ensimmäisen sukupolven torpedovenehävittäjille. Kaikki tilatut alukset poistettiin palveluksesta ennen ensimmäistä maailmansotaa.
Uusi alustyyppi > Aseistus

Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Kummassakin roolissa aluksille oli kiinteä 18 tuuman keulatorpedoputki sekä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea lisää. Torpeidoita aluksilla oli tuolloin kaikkiaan viisi eli kolme putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.
Alukset

Alukset olivat kaksi akselisia  ja niissä oli voimanlähteenä kolmivaihehöyrykone kahdella alipainesylinterillä, johon oli kytketty kaksi vesiputkikattilaa. Kattiloiden työpaineena oli 200 paunaa neliötuumalla.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Daring | John I. Thornycroft and Company, Chiswick | heinäkuu 1892 | 25. marraskuuta 1893 | helmikuu 1895 | poistettu palveluksesta 1912 romutettu |
| HMS Decoy | Thornycroft | heinäkuu 1892 | 2. helmikuuta 1894 | kesäkuu 1895 | uponnut törmäyksessä 13. elokuuta 1904 |
Fara Williams

Fara Williams
| Mitalit> Maa:   Englanti.Naisten jalkapallo.MM-kilpailut  | Mitalit> Maa:   Englanti.Naisten jalkapallo.MM-kilpailut  | Mitalit> Maa:   Englanti.Naisten jalkapallo.MM-kilpailut  | Maa:   Englanti> Naisten jalkapallo. |
| --- | --- | --- | --- |
|  Pronssia | Kanada 2015 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Suomi 2009 |  |  |
Fara Williams (s. 25. tammikuuta 1984) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa 170 maaottelua ja tehnyt niissä 40 maalia. Hän ylsi neljäntenä Englannin naispelaajana sataan maaotteluun vuoden 2012 Kypros Cupissa, ja vuonna 2019 hän on selvästi eniten maaotteluita pelannut englantilainen.
Williams aloitti jalkapalloilun 7-vuotiaana ja liittyi ihailemansa Chelsean alle 14-vuotiaitten tyttöjen joukkueeseen. Hän oli Englannin joukkueen kapteeni alle 19-vuotiaitten EM-kilpailuissa vuonna 2003, kun Englanti ylti välieriin. Naisten maajoukkueessa hän esiintyi ensimmäisen kerran 17-vuotiaana marraskuussa 2001. Hän teki kaksi maalia EM-kisoissa 2009, joissa Englanti saavutti hopeaa. MM-kilpailuissa hän on pelannut vuosina 2007, 2011 ja 2015, joista viimeisimmissä hän saavutti MM-pronssia. Kahdessa ensimmäisessä MM-turnauksessaan hän teki yhden maalin ja vuonna 2015 kolme maalia, kaikki rangaistuspotkuista, ja yksi niistä oli pronssiottelun ainoa maali. Vuoden 2017 EM-kisoissa hän pelasi yhdessä alkulohko-ottelussa sekä tappiollisessa välieräottelussa Alankomaita vastaan. Lontoon olympiakisoissa 2012 hän edusti Isoa-Britanniaa. Williamsilla on voimakas laukaus, jolla hän on onnistunut maajoukkueessakin usein maalinteossa rangaistusalueen ulkopuolelta.
Seuratasolla Williams edusti kahdeksan vuotta Evertonia, mutta vuonna 2012 hän siirtyi paikalliskilpailija Liverpooliin. Tämän jälkeen hän on pelannut Arsenalissa ja vuodesta 2017 Readingissä.
Deerfield

Deerfield tarkoittaa seuraavia asioita:
Deerfield, Chicagon esikaupunki Yhdysvaltain Illinoisissa
Deerfield, kaupunki Yhdysvaltain Massachusettsissa
Deerfield, kaupunki Rockinghamin piirikunnassa Yhdysvaltain New Hampshiressa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deerfield”, voi hakea sivunnimihaulla, laajalla sivunnimihaulla tai tekstihaulla.
Ernst Schultz

| Mitalit | Mitalit | Mitalit |  |
| --- | --- | --- | --- |
|  Ernst Schultz |  Ernst Schultz |  Ernst Schultz |  |
Maa:   Tanska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1900 | 400 m |  |
Ernst Ludwig Emanuel Schultz (15. kesäkuuta 1879 Horsens – 20. kesäkuuta 1906 Roskilde Fjord) oli tanskalainen yleisurheilija ja olympiamitalisti, joka kilpaili pikajuoksussa. Hän edusti seuratasolla Københavns IF:ää.
Schultz osallistui olympialaisiin kerran, Pariisissa 1900. Hän voitti tuolloin 400 metrillä pronssia hävittyään 25 jaardilla voittaja Maxey Longille, joka juoksi ajan 49,4 sekuntia. Schultz voitti maansa mestaruuskilpailuissa yhden kultaisen, yhden hopeisen ja kaksi pronssista mitalia vuosina 1898–1902. Hänen ennätyksensä 400 metrin matkalla oli 51,5 sekuntia vuodelta 1900.
Fantasy! Jūichi

| Fantasy! Jūichi Morning Musume |
| --- | --- | --- |

Studioalbumin tiedot
 Julkaistu: 1.joulukuuta 2010
 Formaatti: CD
 Tuottaja(t): Tsunku
 Tyylilaji: J-pop
 Kesto: 49.39
 Levy-yhtiö: Zetima
Morning Musumen muut julkaisut
| 10 My Me 2010 | Fantasy! Jūichi 2010 | 12, Smart 2011 |
Singlet albumilta Fantasy! Jūichi
 ”Seishun Collection” Julkaistu: 9. kesäkuuta 2010  ”Onna to Otoko no Lullaby Game” Julkaistu: 17. marraskuuta 2010
Fantasy! Jūichi on Morning Musumen yhdestoista albumi. Albumi julkaistiin 1. joulukuuta 2010.
Kappaleet

Onna to Otoko no Lullaby Game – 5.14
Bravo! (ブラボー!) – 4.31
Fantasy ga Hajimaru (Fantasyが始まる) – 3.45
Onna Gokoro to Nan to Yara (女心となんとやら) – 4.52
Ai no Honō (愛の炎) – 4.03
I'm Lucky Girl – 4.22
Sungoi My Birthday (すんごいマイバースディ) – 4.10
Ichi kara Jū Made Aishite Hoshii (1から10まで愛してほしい) – 4.38
Itoshiku Kurushii Kono Yoru ni (愛しく苦しいこの夜に) – 4.57
Denwa de ne (電話でね) – 4.26
Seishun Collection – 4.41
Kappaleet > DVD

Onna to Otoko no Lullaby Game (Ai Takashi Solo Album Ver.) – 4.46
Onna to Otoko no Lullaby Game (Risa Niigaki Solo Album Ver.) – 4.44
Onna to Otoko no Lullaby Game (Eri Kamei Solo Album Ver.) – 4.44
Onna to Otoko no Lullaby Game (Sayumi Michishige Solo Album Ver.) – 4.44
Onna to Otoko no Lullaby Game (Reina Tanaka Solo Album Ver.) – 4.44
Onna to Otoko no Lullaby Game (Aika Mitsui Solo Album Ver.) – 4.43
Onna to Otoko no Lullaby Game (Junjun Solo Album Ver.) – 4.45
Onna to Otoko no Lullaby Game (Linlin Solo Album Ver.) – 4.48
Hello! Project 2010 Summer: Fancolla! Eri Kamei, Junjun, Linlin Graduation Announcement MC – 10.05
Album Jacket Photo Shoot: Making of – 4.46
Dick Tracy

Dick Tracy seikkaili Suomessa Rikospoliisin mukana -lehden takakannessa. Ruutunäyte on vuoden 1957 numerosta 5. Strippi on päivätty 31. lokakuuta 1953.
Dick Tracy on yhdysvaltalaisen Chester Gouldin luoma sarjakuvahahmo, kovaotteinen poliisi, joka ilmestyi ensimmäisen kerran sanomalehtien sarjakuvasivuilla 4. lokakuuta 1931 Chicago Tribune -syndikaatin levittämänä. Esikuvana sanotaan olleen Eliot Ness.
Sarjakuva heijasteli 1930-luvun Chicagon väkivaltaisia oloja. Keskeisessä roolissa olivat lukuisat roistot, joilla oli yleensä jokin erikoinen ulkonäköön liittyvä seikka tai fyysinen epämuodostuma (Flattop, Pruneface). Myös Dick Tracyn piirteet olivat pitkälle tyylitellyt, leuka veitsenterävä ja suu oli siirtynyt sivuun poskelle; hänen hattunsa ja poplarinsa olivat kirkkaankeltaiset. Gouldin ekspressiivinen tyyli on vaikuttanut poptaiteeseen ja Dick Tracy on ollut taulun aiheena sekä Roy Lichtensteinilla että Andy Warholilla.
Gould kuvasi sarjakuvassaan tarkkaan poliisin suorittamaa teknistä tutkintaa, mutta keksi lisäksi uusia välineitä. Tammikuussa 1946 Dick Tracy ja muut poliisit alkoivat käyttää ranneradiopuhelinta (2-Way Wrist Radio), josta tuli yksi populaarikulttuurin tunnettuja ikoneita Star Trekin kommunikaattorin tapaan.
Dick Tracyn kumppanina rosvoja jahtaamassa oli Sam Catchem. Tyttöystävänsä Tess Trueheartin kanssa Tracy meni naimisiin jouluna 1949. Tämän jälkeen sarjakuvassa seurattiin rikosten ratkaisemisen ohella pariskunnan perhe-elämää ja heidän jälkikasvuaan, Junioria ja Bonnie Braidsia.
1950-luvulla atomiaikakauden alettua Dick Tracy alkoi muuttua yhä enemmän science fictioniksi. 1960-luvussa sarjassa otettiin käyttöön avaruusauto (Space Coupe) ja käytiin Kuussa, josta löytyi sarjaan myös uusi vakituinen hahmo, Moon Maid. Junior meni lopulta naimisiin tämän kuunneidon kanssa.
1970-luvulla Gould toi Tracyn rinnalle hahmon Groovy Grove, joka oli ”hip”. Myös Tracy kasvatti pidemmän tukan ja viikset, jotka tosin pian ajeltiin häneltä väkisin pois.
Chester Gould vetäytyi eläkkeelle vuonna 1977; hänen viimeinen Dick Tracy -strippinsä ilmestyi sunnuntaina 25. joulukuuta samana vuonna. Seuraavana maanantaina ilmestyneestä stripistä alkaen Dick Tracyä alkoi kirjoittaa Max Allan Collins ja piirtää Gouldia jo pitkään avustanut Rick Fletcher. Fletcherin kuoltua 1983 hänen tilalleen tuli Dick Locher. Mike Killian kirjoitti Collinsin jälkeen sarjaa 1992–2005. Nykyään Locher myös kirjoittaa Dick Tracyä.
Collins palautti Dick Tracyn juurilleen ja poisti sarjasta hiljalleen selkeimmät tieteiselementit. Moon Maid sai surmansa 1978.
Dick Tracy on seikkaillut myös radiokuunnelmina, sarjafilmeinä ja televisioanimaationa. Vuonna 1990 Warren Beatty ohjasi kokoillan elokuvan Dick Tracy, jossa hän myös näytteli pääosaa.
Al Cappin sarjakuvassa Li’l Abner on sarjakuva sarjakuvassa -hahmo Fearless Fosdick, joka on parodinen versio Dick Tracystä.
Faistenau

| Faistenau |
| --- | --- |

 Faistenau
 Koordinaatit: 47°45′51.26″N, 13°15′39.6″E 
Valtio:  Itävalta
Osavaltio:  Salzburg
Piiri:  Salzburg-Umgebung
Kunta:  Faistenau
Hallinto:  
 – Kunnanjohtaja:  Hubert Ebner (ÖVP)
Pinta-ala:  
 – Kokonaispinta-ala:  51,23 km²
Korkeus:  784 m
Väkiluku (1.1.2017):  3 066
Aikavyöhyke:  UTC+1
 – Kesäaika:  UTC+2
 
 www.faistenau.at 
Infobox OKVirheellinen NIMI-arvo: 
Faistenau on Salzburgin osavaltiossa Itävallassa sijaitseva hieman yli kolmen tuhannen asukkaan kunta. Se sijaitsee Salzkammergutin alueella, mikä on tunnettu luonnon järvistään.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fantasy (DJ Bobon albumi)

| Fantasy DJ Bobo |
| --- | --- | --- |

Studioalbumin tiedot
 Julkaistu: 26. helmikuuta 2010
 Formaatti: CD, digitaalinen lataus
 Tyylilaji: europop, eurohouse
 Levy-yhtiö: Yes Music
DJ Bobon muut julkaisut
| Olé Olé – The Party 2008 | Fantasy 2010 | Dancing Las Vegas 2011 |
Fantasy on DJ Bobon 26. helmikuuta 2010 julkaistu studioalbumi. Albumi sisältää kaksi levyä. Ensimmäinen levy sisältää 13 uutta kappaletta ja toinen levy sisältää "Greatest Hits Megamix" raidan.
DJ Bobo aloitti myös albumin nimeä kantavan kiertueen, jonka ensiesitys oli Europa-Parkin huvipuistossa 28. marraskuuta 2009.
Kappaleet > CD 1: Fantasy

This Is My Time – 3.49
The Voice of Freedom – 2.59
Superstar – 3.32
Roll Up – 2.43
Take Me to the Top – 3.18
Tarzan Boy – 3.39
Ready to Fly – 3.28
Forever – 4.14
Tonight – 3.49
Fantasy – 3.48
A Good Heart – 4.17
Upside Down – 3.35
A Moment to Remember – 3.19
Kappaleet > CD 2: Greatest Hits Megamix

Countdown (Intro) – 0.41
Everybody – 1.07
Respect Yourself – 1.16
It's My Life – 1.33
There Is a Party – 1.17
Around the World – 1.46
Deep in the Jungle – 1.57
Pirates of Dance – 1.01
Olé Olé – 1.40
Pura Pasión – 1.20
Where Is Your Love – 1.47
Somebody Dance With Me – 1.40
Keep On Dancing – 1.26
Dance into the Light – 1.02
Secrets of Love – 1.55
What a Feeling – 1.24
Everything Has Changed – 1.35
Take Control – 0.58
The Sun Will Shine On You – 1.25
Amazing Life – 1.00
Vampires Are Alive – 1.43
Because of You – 1.02
Shadows of the Night – 1.48
Pray – 1.50
Freedom – 1.57
Let The Dream Come True – 1.46
Love Is All Around – 0.20
Together – 1.21
Chihuahua – 1.05
Feodor Kiseleff (nuorempi)

Feodor (Fjodor) Kiseleff nuorempi (14. helmikuuta 1823 Helsinki – 7. elokuuta 1874 Espoo) oli suomenvenäläinen liikemies ja tehtailija.
Kiseleffin vanhemmat olivat helsinkiläinen sokeritehtailija, kauppaneuvos Feodor (Fjodor) Kiseleff ja Lovisa Margareta Sahlstedt. Hän kävi Helsingin yksityislyseota ja pääsi ylioppilaaksi vuonna 1842.
Kiseleff toimi liikemiehenä ja teollisuudenharjoittajana Helsingissä ja johti isänsä kuoltua vuonna 1847 F. P. Kiseleff & Söner -nimiseksi muutettua perheyritystä yhdessä veljensä Nikolai Kiseleffin kanssa. Tärkeimmän osan siitä muodosti Töölön sokeritehdas, joka muutettiin vuonna 1859 Tölö Sockerbruks Bolag -nimiseksi osakeyhtiöksi. Feodor nuorempi toimi molempien yritysten toimitusjohtajana vuonna 1874 tapahtuneeseen kuolemaansa asti. Hän perusti myös yhtiökumppaninsa kanssa vuonna 1860 Helsingin kaasulaitoksen. Kiseleff asui viimeksi Espoossa, jossa hän omisti vuodesta 1854 alkaen Albergan kartanon. Kiseleff alkoi vuonna 1874 rakentaa kesähuvilakseen kartanon uusrenessanssityylistä päärakennusta, jonka suunnitteli arkkitehti Frans Ludvig Calonius ja joka valmistui Kiseleffin kuoltua vuonna 1876.
Kiseleff oli porvarissäädyssä Helsingin edustaja säätyvaltiopäivillä 1872.
Kiseleff nai vuonna 1849 Amalia Matilda Gustava Mattheiszenin (1826–1900), jonka isä oli helsinkiläinen kauppias Gustaf Adolf Mattheiszen (1778–1836).
Feodor Kiseleff

Feodor (Fjodor) Kiseleff
Feodor (Fjodor) Pantelejevitš Kiseleff (ven. Фёдор Пантелеевич Киселёв, Kiseljov; 1. maaliskuuta (J: 17. helmikuuta) 1772 Hamina – 9. toukokuuta (J: 27. huhtikuuta) 1847 Helsinki) oli Helsingissä vaikuttanut suomenvenäläinen kauppaneuvos, liikemies, tehtailija ja rakennusurakoitsija.
Kiseleffin isä oli ostaškovilainen kauppias Pantelei Kiseljov (Kiseleff), joka asettui Haminaan pian vuoden 1743 Turun rauhan jälkeen. Fjodor Kiseleffkin aloitti porvarina Haminassa, mutta siirtyi vuonna 1809 Viaporiin ja sieltä vuonna 1812 pääkaupungiksi korotettuun Helsinkiin, jossa hän sai uudet porvarioikeudet seuraavana vuonna. Venäläisen sotaväen tavarantoimittajana vaurastunut Kiseleff oli jo tuolloin Helsingin suurimpien veronmaksajien listalla jaetulla kolmannella sijalla.
Kiseleffin merkittävimmäksi omistukseksi muodostui Aleksanterin- ja Unioninkatujen kulmassa sijainnut sokeritehdas, jonka hän osti vuonna 1812 Bernhard Maneckelta. Helsingin kasvaessa tilat kävivät pian ahtaiksi ja Kiseleff siirsi 1820-luvun alussa tehtaan kaupungin ulkopuolelle Töölönlahden rannalle, mistä alkaen se tunnetaan Töölön sokeritehtaana. Vuosina 1839–1859 se oli Suomen ainoa sokeritehdas. Naapurissa toimi Kiseleffin niin ikään omistama tiilitehdas. Carl Ludvig Engel suunnitteli vanhasta Unioninkadun tehdasrakennuksesta Kiseleffin talona tunnetun liikerakennuksen. Kiseleff oli myös lukuisia merkittäviä tilauksia saanut rakennusurakoitsija. Hän muun muassa suoritti Hietaniemen hautausmaan perustustyöt vuonna 1829 ja rakennutti Nikolainkirkon (nyk. Helsingin tuomiokirkko) julkisivuportaikon vuosina 1839–1843.
Kiseleff valittiin ensimmäisenä venäläisenä Helsingin kaupunginvanhimpien joukkoon vuonna 1829 ja hän sai vuonna 1833 kauppaneuvoksen arvon. Ortodoksisen uskonsa säilyttäneestä Kiseleffin suvusta tuli yksi Helsingin porvariston eliittisukuja. Fjodor Kiseleffin lapsia olivat tehtailijat Nikolai Kiseleff ja Feodor Kiseleff nuorempi, yliarkkitehti Konstantin Kiseleff ja kartanonomistaja Anton Kiseleff.
Dalby

Dalby voi tarkoittaa:
Dalby, kylä Kemiönsaarella
Dalby, taajama Lundin kunnassa Ruotsissa
Dalbyn piiri, usean Ruotsin piirin nimi:
Dalbyn piiri (Skåne), piiri Lundin kunnassa
Dalbyn piiri (Uplanti), piiri Uppsalan kunnassa
Dalbyn piiri (Värmlanti), piiri Torsbyn kunnassa
Dalby, pikkukaupunki Australian Queenslandissa
Villa Dalby, huvila Espoon Karhusuolla Bodominjärven rannalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dalby”, voi hakea sivunnimihaulla, laajalla sivunnimihaulla tai tekstihaulla.
Dalbobron

Dalbobron Vänerniltä kuvattuna.
Dalbobron on silta Ruotsin Vänersborgissa. Silta on avattava ja se on 568 metriä pitkä. Alikulkukorkeus on 15,5 metriä. Silta avattiin vuonna 1963. Silta ylittää liikennekanavan Vänersborgsvikenin ja Vassbottenin välillä. Ennen sitä käytettiin kääntösiltaa, joka oli nykyistä siltaa etelämpänä. 1800-luvulla laivaliikenne meni Vanhassa satamakanavassa keskustan vieressä. Dalbobron paikalla oli aikaisemmin puinen silta, joka kulki suoalueen yli. 1600- ja 1700-luvuilla silta tuhoutui tai vaurioitui myrskyissä muutaman kerran.
Companion

| Companion Skepticism |
| --- | --- | --- |

Studioalbumin tiedot
 Julkaistu: 24. syyskuuta 2021
 Kesto: 48.10
 Levy-yhtiö: Svart Records
Skepticismin muut julkaisut
| Ordeal 2015 | Companion 2021 |   |
Companion on Skepticismin studioalbumi, joka julkaistaan 24. syyskuuta 2021. Albumi pääsi Rolling Stone-lehden vuoden parhaimpien metallialbumien listalle sijalle kahdeksan.
Kappaleet

Calla – 5.50
The Intertwined – 8.19
The March Of The Four – 10.04
Passage – 8.13
The Inevitable – 7.20
The Swan And The Raven – 8.21
Kokoonpano

Lasse Pelkonen – rummut
Jani Kekarainen – kitara
Eero Pöyry – Koskettimet
Matti Tilaeus – laulu
Arvostelut

Imperiumi: 7/10
Inferno:
Aiheesta muualla

Companion Discogsissa. (englanniksi)
Albumi Companion Encyclopaedia Metallum -sivustolla (englanniksi)